smcproject/ml-wiki-sentences huggingface dataset:
"യൂറോപ്യന്മാരുടെ വരവിനു ശേഷം പഴയ നാട്ടുനടപ്പുകൾ ഇല്ലാതായിക്കൊണ്ടിരിക്കുകയാണ് - ഇതിലൊന്ന് പ്രത്യേക പരിശീലനം ലഭിച്ച ആനയെക്കൊണ്ട് കുറ്റവാളികളെ കൊല്ലുന്ന ഏർപ്പാടാണ്. ഈ ആന പരമ്പരാഗതമായി 'ഗംഗാ റാവു' എന്നാണത്രേ അറിയപ്പെട്ടിരുന്നത്".
ദക്ഷിണപൂർവേഷ്യ
ബർമയിലും മലേഷ്യയിലും ചരിത്രത്തിന്റെ തുടക്കം മുതൽ തന്നെ ആനയെ ഉപയോഗിച്ച് വധശിക്ഷ നടപ്പാക്കുന്നുണ്ടായിരുന്നു.
ചമ്പ രാജ്യത്തിലും ഇത് നിലവിലുണ്ടായിരുന്നു.
സയാമിൽ ആനകളെ (ചതച്ചുള്ള) വധശിക്ഷയ്ക്കു മുന്നേ പ്രതികളെ ആകാശത്തേയ്ക്കെറിയാൻ പരിശീലിപ്പിച്ചിരുന്നു.
ദക്ഷിണ വിയറ്റ്നാമിലെ കൊച്ചിൻചൈന എന്ന രാജ്യത്തിൽ ആനയെ ഉപയോഗിച്ചുള്ള വധശിക്ഷ നിലവിലുണ്ടായിരുന്നതായി ജോൺ ക്രോഫുർഡ് (1821-ൽ ഇദ്ദേഹം ഇവിടുത്തെ ബ്രിട്ടീഷ് പ്രതിനിധിയായിരുന്നു) വിവരിക്കുന്നുണ്ട്.
"കുറ്റവാളിയെ ഒരു തൂണിൽ ബന്ധിച്ച ശേഷം രാജാവിന്റെ പ്രിയപ്പെട്ട ആന അയാൾക്കുനേരേ പാഞ്ഞടുത്ത് ചതച്ച് കൊല്ലുകയാണ് ചെയ്യുക" എന്ന് അദ്ദേഹം രേഖപ്പെടുത്തിയിട്ടുണ്ട്.
പാശ്ചാത്യ സാമ്രാജ്യങ്ങൾ
റോമാക്കാരും കാർത്തേജുകാരും മാസിഡോണിയൻ ഗ്രീക്കുകാരും ആനയെ യുദ്ധത്തിനായും വധശിക്ഷയ്ക്കായും ഉപയോഗിച്ചിരുന്നു.
ഹാനിബാൾ ഇത്തരത്തിൽ ആനയെ ഉപയോഗിച്ചതാണ് ഏറ്റവും ശ്രദ്ധേയം.
സൈന്യത്തിൽ നിന്ന് ഒളിച്ചോടുന്നവരെയും, യുദ്ധത്തടവുകാരെയും, യുദ്ധക്കുറ്റവാളികളെയും ഇത്തരത്തിൽ വധിച്ചിരുന്നതായി പുരാതന ചരിത്രകാരന്മാർ രേഖപ്പെടുത്തിയിട്ടുണ്ട്.
അലക്സാണ്ടർ മരിച്ച ശേഷം മാസിഡോണിന്റെ ഭരണാധികാരിയായ പെർഡിക്കാസ് 323 ബി.സി. യിൽ മാലേഗെറിന്റെ കൂട്ടാളികളായ കലാപകാരികളെ ബാബിലോണിൽ വച്ച് ആനകൾക്ക് എറിഞ്ഞുകൊടുത്ത് വധിച്ചിരുന്നു.
റോമൻ എഴുത്തുകാരനായിരുന്ന ക്വിന്റാസ് കർട്ടിയസ് റൂഫസ് ഈ സംഭവത്തെപ്പറ്റി "ഹിസ്റ്റോറിയേ അലക്സാണ്ട്രി മാഗ്നി" എന്ന പുസ്തകത്തിൽ വിവരിക്കുന്നുണ്ട്: "കലാപകാരികൾ തളർന്നുപോയിരുന്നെന്നും അവർ തന്റെ ദയയിലായിരുന്നെന്നും പെർഡിക്കാസ് കണ്ടു. സൈന്യത്തിന്റെ മുഖ്യഭാഗത്തുനിന്ന് ഉദ്ദേശം 300 ആൾക്കാരെ അദ്ദേഹം മാറ്റി നിർത്തി. ഇവർ അലക്സാണ്ടറുടെ മരണശേഷം നടന്ന യോഗത്തിൽ നിന്ന് ഇറങ്ങിപ്പോയതുമുതൽ മലേഗേറിനെ പിന്തുണച്ചവരായിരുന്നു. മുഴുവൻ സൈന്യത്തെ സാക്ഷി നിർത്തി ഇവരെ ആനകൾക്ക് എറിഞ്ഞുകൊടുത്തു. എല്ലാവരെയും ആനകൾ ചവിട്ടിക്കൊന്നു...".
മാസിഡോണിലെ പേർസിയസ് രാജാവിനെ തോൽപ്പിച്ച ശേഷം 167 ബി.സി.യിൽ ജനറൽ ലൂസിയസ് ഏമിലിയസ് പൗലുസ് മാസിഡോണിക്കസ് ഒളിച്ചോടിയ പട്ടാളക്കാരെ ആനയുടെ കാൽക്കീഴിൽ ചതച്ച കാര്യം റോമൻ എഴുത്തുകാരനായ വലേറിയസ് മാക്സിമസ് വിവരിക്കുന്നുണ്ട്.
സാധാരണക്കാരെ കൊല്ലാൻ ആനകളെ ഉപയോഗിക്കുന്നതിന്റെ തെളിവുകൾ വിരളമാണ്.
ജോസഫസ് എന്ന എഴുത്തുകാരനും 3 മക്കാബീസ് എന്ന പഴയനിയമത്തിലെ പുസ്തകവും ഐജിപ്തിലെ ജൂതന്മാരെപ്പറ്റി അത്തരമൊരു സംഭവം വിവരിക്കുന്നുണ്ട്.
ഇത് യധാർത്ഥത്തിൽ നടന്നതാവണമെന്നില്ല.
ടോളമി IV ഫിലോപേറ്റർ (ഭരണം 221–204 ബി.സി.) ഡയോനൈസസിന്റെ പ്രതീകമുപയോഗിച്ച് ജൂതന്മാരെ തന്റെ വരുതിയിൽ നിർത്താൻ ശ്രമിച്ചു.
ഭൂരിപക്ഷം ജൂതന്മാരും ഇതിനെ എതിർത്തു.
അപ്പോൾ രാജാവ് അവരെ ഒരുമിച്ചു കൂട്ടി ആനയുടെ കാൽക്കീഴിൽ ചതയ്ക്കാൻ ആജ്ഞാപിച്ചു എന്നാണ് കഥ.
ഈ കൂട്ടക്കൊല മാലാഖമാരുടെ ഇടപെടലിനെത്തുടർന്ന് മാറ്റിവയ്ക്കുകയും ടോളമി ജൂതപ്രജകളോട് ഇതിനെത്തുടർന്ന് അയഞ്ഞ നിലപാടെടുക്കുകയുമുണ്ടായത്രേ.
ആധുനിക കാലത്ത് ആനകാരണമുണ്ടായ മരണങ്ങൾ
നിലവിൽ ഒരു രാജ്യവും ആനയെ വധശിക്ഷയ്ക്കായി ഉപയോഗിക്കുന്നില്ല.
ആന കാരണമുള്ള അപകടമരണങ്ങൾ പതിവായുണ്ടാകാറുണ്ട്.
പ്രധാനമായും മൂന്നു തരങ്ങളായി ഇവയെ തരം തിരിക്കാം: കാട്ടാനകൾ : ആഫ്രിക്കയിലും ദക്ഷിണേഷ്യയിലും ആനകളുടെ വാസസ്ഥലങ്ങളിലും സഞ്ചാരമാർഗങ്ങളിലും മനുഷ്യവാസമുള്ള പ്രദേശങ്ങളിൽ കാട്ടാനകൾ കാരണമുള്ള മരണങ്ങൾ നടക്കാറുണ്ട്.
ശ്രീ ലങ്കയിൽ മാത്രം  50–100 ആൾക്കാർ എല്ലാ വർഷവും കാട്ടാനകൾ കാരണം മരണമടയാറുണ്ട്.
നാട്ടാനകൾ : ബ്രിട്ടീഷ് സർക്കാരിന്റെ പോലീസുദ്യോഗസ്ഥനായി ബർമയിൽ ജോലിചെയ്യവെ 1926-ൽ ജോർജ് ഓർവെൽ മദമിളകി ഒരാളെ ചവിട്ടിക്കൊന്ന ഒരു നാട്ടാനയെ നേരിട്ടിരുന്നു.
ഷൂട്ടിംഗ് ആൻ എലഫന്റ് എന്ന പ്രശസ്ത ലേഖനത്തിൽ ഓർവെൽ ഇത് വിവരിക്കുന്നുണ്ട്.
"മുയലിന്റെ തോലുരിച്ച മാതിരിയായിരുന്നു ഈ വൻ മൃഗത്തിന്റെ കാലുമായുള്ള ഘർഷണം കാരണം അയാളുടെ പുറത്തെ തൊലി ഇളകിപ്പോയത്" എന്ന് ഓർവെൽ നിരീക്ഷിക്കുന്നുണ്ട്.
പിടികൂടപ്പെട്ട ആനകൾ : മൃഗശാലകളിലെയും സർക്കസുകളിലെയും ആനക്കാരെ ആനകൾ കൊല്ലാറുണ്ട്.
1990-കൾക്കു ശേഷം ആനകളും മനുഷ്യരും തമ്മിലുള്ള ബന്ധം കുറയ്ക്കാൻ ശ്രമം തുടങ്ങിയിട്ടുണ്ട്.
അവലംബം ഗ്രന്ധസൂചിക Allsen, Thomas T. "The Royal Hunt in Eurasian History".
University of Pennsylvania Press, May 2006.
ISBN 0-8122-3926-1 Chevers, Norman.
"A Manual of Medical Jurisprudence for Bengal and the Northwestern Provinces".
Carbery, 1856.
Collins, John Joseph.
"Between Athens and Jerusalem: Jewish Identity in the Hellenistic Diaspora".
B. Eerdmans Publishing Company, October 1999.
ISBN 0-8028-4372-7 Eraly, Abraham.
"Mughal Throne: The Saga of India's Great Emperors", Phoenix House, 2005.
ISBN 0-7538-1758-6 Hamilton, Alexander.
"A New Account of the East Indies: Being the Observations and Remarks of Capt. Alexander Hamilton, from the Year 1688 to 1723".
C. Hitch and A. Millar, 1744.
"A General History and Collection of Voyages and Travels".
W. Blackwood, 1811.
Olivelle, Patrick (trans).
"The Law Code of Manu".
Oxford University Press, 2004.
ISBN 0-19-280271-2 Schimmel, Annemarie.
"The Empire of the Great Mughals: History, Art and Culture".
Reaktion Books, February 2004.
ISBN 1-86189-185-7 Tennent, Emerson James.
"Ceylon: An Account of the Island Physical, Historical and Topographical".
Longman, Green, Longman, and Roberts, 1860.
ആനയ്ക്കൽ ശ്രീ ധന്വന്തരിമൂർത്തിക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂലൈ മുതൽ തുടരുന്നു.
കേരളത്തിലെ ഒരു പ്രധാനപെട്ട ധന്വന്തരിമൂർത്തിക്ഷേത്രം ആണ് ആനയ്ക്കൽ ശ്രീ ധന്വന്തരിമൂർത്തി ക്ഷേത്രം .
ഈ അമ്പലം തൃശ്ശൂർ ജില്ലയിൽ മുകുന്ദപുരം താലൂക്കിൽ വെള്ളാങ്ങല്ലൂർ ഗ്രാമപഞ്ചായത്തിൽ മനയ്ക്കലപ്പടി എന്ന സ്ഥലത്തു സ്ഥിതിചെയ്യുന്നു.
മഹാവിഷ്ണുവിന്റെ അവതാരവും ആയുർവേദത്തിന്റെ ആധാരദൈവവുമായ ധന്വന്തരിമൂർത്തി മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ഗണപതി , അയ്യപ്പൻ , നാഗദൈവങ്ങൾ , ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.
ഇവിടത്തെ മുഖ്യപ്രതിഷ്ഠയായ ധന്വന്തരി പ്രസിദ്ധമായ നാലമ്പലങ്ങളിലെ ദേവന്മാരുടെ വൈദ്യനാണെന്ന് വിശ്വസിച്ചുവരുന്നു.
ഇരിഞ്ഞാലക്കുട കൂടൽമാണിക്യസ്വാമിയ്ക്ക് ഒരിയ്ക്കൽ അനുഭവപ്പെട്ട വയറുവേദന ഭേദമാക്കിയത് ആനയ്ക്കൽ തേവരാണെന്നൊരു കഥയും പ്രചാരത്തിലുണ്ട്.
ധനുമാസത്തിലെ പത്താം ദിവസം നടക്കുന്ന പത്താമുദയം മഹോത്സവമാണ് ക്ഷേത്രത്തിലെ പ്രധാന ആണ്ടുവിശേഷം.
ഇതിനോടനുബന്ധിച്ച് ഒരാഴ്ചയോളം നീണ്ടുനിൽക്കുന്ന ഉത്സവം നടത്തപ്പെടുന്നു.
കൂടാതെ തുലാമാസത്തിലെ ധന്വന്തരി ജയന്തി , ചിങ്ങമാസത്തിലെ അഷ്ടമിരോഹിണി , മേടമാസത്തിലെ വിഷു , കർക്കടകമാസത്തിലെ ഔഷധസേവാദിനം എന്നിവയും ഇവിടെ വിശേഷദിവസങ്ങളാണ്.
നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്.
ആനാ ടിഷു
ആനാ മരിയ മെറിനോ ടിഷു ([tiʒu]), എന്ന ആനാ ടിഷു ഒരു ഫ്രഞ്ച്-ചിലിയൻ ഗായികയാണ്.
1990 കളുടെ അവസാനത്തിൽ മാകിസാ എന്ന ചിലിയൻ ഹിപ്-ഹോപ് ബാൻഡിന്റെ ഭാഗമായി ലാറ്റിൻ അമേരിക്കയിലെങ്ങും അറിയപ്പെട്ടു.
2006-ൽ, മെക്സിക്കൻ ഗായിക ജൂലിയേറ്റ വെനാഗിയുമായി ചേർന്ന് നിർമിച്ച "എറെസ് പാരാ മി" എന്ന ഹിറ്റ് ഗാനത്തിലൂടെ ലാറ്റിൻ പോപ്പിന്റെ മുഖ്യധാരയിലേക്ക് കടന്നുവന്നു.
2009 ൽ ഇറങ്ങിയ 1977 എന്ന ആൽബം കൂടുതൽ വ്യാപകമായി അംഗീകാരം നേടി.
ഈ ആൽബത്തിന് മികച്ച ലാറ്റിൻ റോക്ക്  ആൽബത്തിനുള്ള ഗ്രാമി പുരസ്കാരത്തിന് നാമനിർദ്ദേശം ലഭിച്ചു.
എഎംസി ചാനൽ അവതരിപ്പിച്ച പ്രശസ്ത ടെലിവിഷൻ പരമ്പര ബ്രേക്കിങ്ങ് ബാഡ് , കോമഡി സെൻട്രലിന്റെ  ബ്രോഡ് സിറ്റി, ഇഎ സ്പോർട്സ് നിർമിച്ച 
വീഡിയോ ഗെയിം ഫിഫ 11 എന്നിവയിൽ ഈ ആൽബത്തിലെ "1977" എന്ന സിംഗിൾ ഉപയോഗിക്കപ്പെട്ടു.
ചിലിയിൽ അഗസ്റ്റോ പിനോഷെയുടെ ഏകാധിപത്യ കാലഘട്ടത്തിൽ ഫ്രാൻസിലേക്ക് കുടിയേറിയ  ചിലിയൻ മാതാപിതാക്കളുടെ മകളാണ് ആനാ ടിഷു.
ആനവാൽ മോതിരം ഇംഗ്ലീഷ് വിലാസം https://ml.wikipedia.org/wiki/Aanaval_Mothiram
ശ്രീനിവാസൻ , സുരേഷ് ഗോപി എന്നിവർ പ്രധാനവേഷത്തിൽ അഭിനയിച്ച് 1991 -ൽ പുറത്തിറങ്ങിയ ഒരു മലയാളചലച്ചിത്രമാണ് ആനവാൽ മോതിരം .
ജി.എസ്. വിജയൻ ആണ് ടി. ദാമോദരൻ തിരക്കഥ രചിച്ച ഈ ചിത്രം സംവിധാനം ചെയ്തിരിക്കുന്നത്.
സെഞ്ച്വറി ഫിലിംസിന്റെ ബാനറിൽ രാജു മാത്യു ആണ് ഈ ചിത്രം നിർമ്മിച്ചത്.
1990-ൽ പുറത്തിറങ്ങിയ ഷോർട്ട് ടൈം എന്ന അമേരിക്കൻ ചലച്ചിത്രത്തിന്റെ പുനരാവിഷ്കരണമാണ് ഈ ചിത്രം.
ആഭ്യന്തര മന്ത്രിയുടെ മകൾ ശ്രുതിയെ സ്നേഹിക്കുന്ന എസ്.ഐ. നന്ദകുമാർ ( സുരേഷ് ഗോപി ) എങനെയും പ്രമാദമായ ഒരു കേസ് അന്വേഷിച്ച് പ്രമോഷൻ നേടാനുള്ള ശ്രമത്തിലാണ്.
പക്ഷേ നന്ദു കഷ്ടപ്പെട്ട് അന്വേഷിച്ച് വിജയിച്ച് കേസുകളുടെ ക്രെഡിറ്റ് കൊണ്ട്പോകുന്നതോ മേലുദ്യോഗസ്ഥനും പേടിത്തൊണ്ടനുമായ സി.ഐ. ജെയിംസ് പള്ളിത്തറയും ( ശ്രീനിവാസൻ ).
ഒരു ദിവസം കാമുകിയെ കാണാൻ ആഭ്യന്തര മന്ത്രിയുടെ ബംഗ്ലാവിലേയ്ക്ക് ഒളിച്ച് കടന്ന നന്ദുവും, കമ്മീഷണർ സജിത് കുമാറിന്റെ ( റിസബാവ ) നിർദ്ദേശപ്രകാരം നന്ദുവിനെ പിൻ‌തുടർന്ന ജെയിംസും പിടികൂടപ്പെട്ട് സസ്പെൻഷനിലാകുന്നു.
പാർട്ടി നേതാവ് ബാർബർ ചെല്ലപ്പന്റെ ( ജഗതി ശ്രീകുമാർ ) സഹായത്താൽ സർവീസിൽ തിരിച്ച് കയറിയ ജെയിംസിനും നന്ദുവിനും സ്പെഷ്യൽ ഫോഴ്സിലേയ്ക്ക് പണിഷ്മെന്റ് ട്രാസ്ഫർ കിട്ടുന്നു.
ജീവൻ പണയം വച്ചുള്ള ഒരു സ്പെഷ്യൽ ഫോഴ്സ് ദൌത്യത്തിൽ നിന്ന് രക്ഷപ്പെടാൻ ജയിംസ്, പോലീസ് ബസ്സിന് കാൽ വച്ച് കാലൊടിച്ച് ആശുപത്രിയിലാകുന്നു.
ആശുപത്രിയിൽ വച്ച് കാൻസർ രോഗിയും ആഭ്യന്തര മന്ത്രിയുടെ ഡ്രൈവറുമായ കുരുവിളയുടേയും ( രാജൻ പി. ദേവ് ) ജയിംസിന്റേയും രക്ത സാമ്പിളുകൾ പരസ്പരം മാറുന്നു.
മൂന്ന് മാസത്തിനകം മരിക്കുമെന്ന ഡോക്ടറുടെ മുന്നറിയിപ്പ് ജയിംസിനെ ധീരനാക്കിമാറ്റുന്നു.
എങനേയും അപകടമരണം വരിച്ച് മകൻ ബിജുക്കുട്ടനും ഭാര്യ ആനിക്കും ( ശരണ്യ ) സ്വാഭാവിക മരണ ഇൻഷുറൻസ് തുകയുടെ ഇരട്ടിയായ അപകടമരണ ഇൻഷുറൻസ് തുക നേടിക്കൊടുക്കലാണ് ജെയിംസിന്റെ ലക്ഷ്യം.
അതിനായി എല്ലാ അപകടം പിടിച്ച കേസുകളും ജെയിംസ് സ്വയം ഏറ്റെടുക്കുകയാണ്.
അഭിനേതാക്കൾ ശ്രീനിവാസൻ – സി.ഐ. ജെയിംസ് പള്ളിത്തറ സുരേഷ് ഗോപി – എസ്.ഐ. നന്ദകുമാർ ജഗതി ശ്രീകുമാർ – ബാർബർ ചെല്ലപ്പൻ കരമന ജനാർദ്ദനൻ നായർ – ആഭ്യന്തര മന്ത്രി കെ.പി.എ.സി. സണ്ണി – ഡി.ഐ.ജി മാത്യു കുര്യൻ രാജൻ പി. ദേവ് – കുരുവിള ജഗന്നാഥ വർമ്മ – ഐ.ജി. കാർത്തികേയൻ റിസബാവ – കമ്മീഷ്ണർ സജിത് കുമാർ ജഗന്നാഥൻ – ആനിയുടെ പിതാവ് ജോണി – ജോൺ രവി വള്ളത്തോൾ കൊതുക് നാണപ്പൻ ശരണ്യ‍ – ആനി സംഗീതം
ഗാനങ്ങളില്ലാത്ത ഈ ചിത്രത്തിന് പശ്ചാത്തലസംഗീതം പകർന്നത് ജോൺസൺ ആണ്.
അണിയറ പ്രവർത്തകർ ഛായാഗ്രഹണം: സണ്ണി ജോസഫ് ചിത്രസം‌യോജനം: ജി. മുരളി ചമയം: പാണ്ഡ്യൻ വസ്ത്രാലങ്കാരം: നന്ദകുമാർ സംഘട്ടനം: ത്യാഗരാജൻ പരസ്യകല: ഗായത്രി വാർത്താപ്രചരണം: വാഴൂർ ജോസ് വാതിൽപുറ ചിത്രീകരണം: ശ്രീ മൂവീസ് പുറത്തേക്കുള്ള കണ്ണികൾ ആനവാൽ മോതിരം ഇന്റർനെറ്റ് മൂവി ഡാറ്റാബേസിൽ ആനവാൽ മോതിരം – മലയാളസംഗീതം.
ആനാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Anad_Gramapanchayath
തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു ഗ്രാമപഞ്ചായത്താണ് ആനാട് .
രാജാവിനുവേണ്ടി മുൻകാലങ്ങളിൽ ഭരണം നടത്തിയിരുന്നത് മണ്ഡപപിള്ള, അധികാരി തുടങ്ങിയവരാണ്.
സ്വാതന്ത്ര്യസമര-ദേശീയപ്രസ്ഥാനത്തിലെ സ്ഥാനം
പട്ടം താണുപിള്ള, പൊന്നറ ശ്രീധർ തുടങ്ങിയ നേതാക്കൾ പങ്കെടുത്ത പൊതുയോഗങ്ങൾ ആട്ടുകാലാണ്.
ഏറ്റവും ശക്തമായ പ്രവർത്തന കേന്ദ്രമായിരുന്നു ഈ പ്രദേശം.
കെ ശ്രീധരന്റെയും പച്ചവീട്ട് കുമാരപിള്ളയുടെയും നേതൃത്വത്തിൽ ചന്ത സമരത്തിൽ വഹിച്ച പങ്ക് വളരെ പ്രാധാന്യമർഹിക്കുന്നു.
സ്വാതന്ത്യ്ര പ്രക്ഷോഭങ്ങളോടനുബന്ധിച്ച് കോൺഗ്രസിന്റെ സജീവ പ്രവർത്തകരായിരുന്നു.
ഷൊർണക്കോട് നാരായണപിള്ളയും, ഗോപാലൻ സാറും 1940 ൽ സ്റേറ്റ് കോൺഗ്രസ്സിന്റെ പ്രവർത്തനങ്ങൾ നടത്തിയിരുന്നത്.
പി.കെ. പ്രസാദ്, ശ്രീധരൻ എന്നിവരായിരുന്നു.
1940 കാലഘട്ടത്തിൽ ഇവിടെ ഒളിച്ചു കഴിഞ്ഞിരുന്ന പി. കേശവൻ നായരുടെ മേൽനോട്ടത്തിൽ കമ്യൂണിസ്റ് പാർട്ടിയുടെ പ്രവർത്തനം പഞ്ചായത്തിൽ ആരംഭിച്ചു.
1950 കളോടടുപ്പിച്ച് ഡോ വേലുപ്പിള്ളയുടെ നേതൃത്വത്തിൽ വിജ്ഞാന പ്രദായനി എന്ന പേരിൽ ഒരു വായനശാല ആനാട്ട് പ്രവർത്തിച്ചിരുന്നു.
ആദ്യത്തെ പോസ്റ്റാഫീസ് ഇവിടെ ചുള്ളിമാനൂരിൽ സി. ചെല്ലരാജാണ് ആരംഭിച്ചത്.
1953 ഓടു കൂടി പഞ്ചായത്തിൽ വൈദ്യുതി എത്തി.
1940 കളോടെ പ്രൈവറ്റ് ബസ് സർവീസ് ആരംഭിച്ചു പഞ്ചായത്ത് രൂപവത്കരണം/ആദ്യകാല ഭരണസമിതികൾ
1952-ൽ ആനാട് വില്ലേജുകൾ മുഴുവൻ ഉൾപ്പെടുത്തിയാണ് പഞ്ചായത്ത് രൂപവത്കരിച്ചത്.
പഞ്ചായത്തിന്റെ ആദ്യത്തെ പ്രസിഡന്റ് എൻ. കുഞ്ഞുകൃഷ്ണൻ നായരായിരുന്നു.
വടക്ക്: നന്ദിയോട് പനവൂർ പഞ്ചായത്തുകൾ കിഴക്ക്: തൊളിക്കോട് പഞ്ചായത്ത് പടിഞ്ഞാറ്: വെമ്പായം പഞ്ചായത്ത് തെക്ക്: നെടുമങ്ങാട് മുനിസിപ്പാലിറ്റി ഭൂപ്രകൃതി
ഭൂപ്രകൃതിയനുസരിച്ച് പഞ്ചായത്തിനെ ഉയർന്ന കുന്നിൻപ്രദേശം, താഴവരകൾ, സമതലങ്ങൾ, ചതുപ്പുകൾ എന്നിങ്ങനെ തരംതിരിക്കാം.
പാറമണ്ണ്, ചെമ്മണ്ണ്, ചരൽമണ്ണ്, മണൽമണ്ണ്, കളിമണ്ണ് എക്കൽമണ്ണ്, കറുത്തമണ്ണ്, ചെങ്കൽമണ്ണ് എന്നിവ പഞ്ചായത്തിലെ പ്രധാന മണ്ണിനങ്ങൾ ജലപ്രകൃതി
കിള്ളിയാറും ചെറുതും വലുതുമായ തോടുകളും ചിറകളും അടങ്ങിയതാണ് ഈ പഞ്ചായത്തിലെ പ്രധാന ജലസ്രോതസ്സ്.
ഗ്രാമ പഞ്ചായത്ത് വാർഡുകൾ തീർത്ഥങ്കര കല്ലിയോട് ഇര്യനാട് ആനാട് ചെറുവേലി വഞ്ചുവം മന്നൂർക്കോണം താഴ്ന്നമല ചുള്ളിമാനൂർ നെട്ടറക്കോണം മണ്ഡപം പുത്തൻപാലം ചേല വേട്ടൻപള്ളി വേങ്കവിള തിരിചിറ്റൂർ താന്നിമൂട് ഇരിഞ്ചയം അവലംബം ↑ ↑ കേരള സർക്കാർ തദ്ദേശസ്വയം ഭരണ വകുപ്പ് (ആനാട് ഗ്രാമപഞ്ചായത്ത്)
ആനവണങ്ങി ഇംഗ്ലീഷ് വിലാസം https://ml.wikipedia.org/wiki/Guidonia_ovata ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
15 മീറ്റർ വരെ വലിപ്പം വയ്ക്കുന്ന ഒരു മരമാണ് ആനവണങ്ങി .
( ശാസ്ത്രീയനാമം : Guidonia ovata ) .
മലമ്പാവട്ട , പന്നിമുരിങ്ങ , വെള്ളക്കുന്നൻ എന്നെല്ലാം പേരുകളുണ്ട്.
കേരളം , കർണ്ണാടകം , തമിഴ്‌നാട് , ശ്രീലങ്ക എന്നിവിടങ്ങളിൽ കാണുന്നു.
1800 മീറ്റർ വരെ ഉയരമുള്ള കാടുകളിലാണ് ആനവണങ്ങി ഉണ്ടാവുക.
അവലംബം പുറത്തേക്കുള്ള കണ്ണികൾ കായകളുടെ ചിത്രം വിക്കിസ്പീഷിസിൽ Guidonia ovata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Guidonia ovata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആനവാരിയും പൊൻകുരിശും ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വൈക്കം മുഹമ്മദ് ബഷീർ എഴുതിയ ഒരു നോവലാണ് ആനവാരിയും പൊൻകുരിശും.
ആനവാരിയും പൊൻ‌കുരിശും പണ്ട് വെറും രാമൻ നായരും തോമയും ആയിരുന്നു.
അവർക്ക് ഈ ബഹുമതികൾ അവർക്ക് ആരു കൊടുത്തു?
ഈ ചോദ്യത്തിനുള്ള ഉത്തരമാണ് ഈ നോവലെന്ന് ബഷീർ പറയുന്നു .
സ്ഥലം എന്ന് വിശേഷിപ്പിക്കപ്പെടുന്ന സാങ്കൽപ്പിക ഗ്രാമതതിലാണ് കഥ നടക്കുന്നത്.
ബേപ്പൂർ സുൽത്താൻ എന്നറിയപ്പെടുന്ന കഥാകാരൻ വൈക്കം മുഹമ്മദ് ബഷീറിൻറെ രസകരമായ ഒരു ചെറുകഥയാണിത്
എച്ച്. ഡി. (എഴുത്തുകാരി) പ്രമാണം:Hdpoet.jpg H.D., c. 1921
എച്ച്. ഡി. എന്ന തൂലികാനാമത്തിൽ എഴുതുന്ന ഹിൽഡ എച്ച്. ഡി. ഡൂലിറ്റിൽ (September 10, 1886 – September 27, 1961 ) ഒരു അമേരിക്കൻ കവയിത്രിയും നോവലിസ്റ്റും ഓർമ്മക്കുരിപ്പുകൾ എഴുതുന്ന എഴുത്തുകാരിയും ആകുന്നു.
എസ്ര പൗൺഡ്, റിച്ചാർഡ് ആൽഡിങ്‌ടൺ എന്നിവരേപ്പോലെ അവരും ആധുനികോത്തര ഇമാജിസ്റ്റ് ആയിരുന്നു.
എച്ച്. ഡി. എന്ന തൂലികാനാമത്തിലാണ് അവർ എഴുതിയത്.
ഹിൽഡ, പെൻസിൽവാനിയായിലെ ബേത്‌ലഹെമിൽ 1886 ലാണ് ജനിച്ചത്.
1911 ൽ ലണ്ടനിലേയ്ക്കു മാറിത്താമസിച്ചു.
അന്നത്തെ ബിംബവാദ പ്രസ്ഥാനത്തിൽ പ്രധാന റോൾ വഹിച്ചു.
സ്വാധീന്മുള്ള വ്യക്തിത്വമുണ്ടായിരുന്ന അവർ 1916 -17 കാലത്ത് ഈഗോയിസ്റ്റ് മാസികയുടെ സാഹിത്യ എഡിറ്റർ ആയി.
പക്ഷെ അവരുടെ കവിതകൾ ഇംഗ്ലിഷ് റിവ്യു, ട്രാൻസ് അറ്റ്ലാന്റിക്ക് റിവ്യു എന്നീ പ്രസിദ്ധീകരണങ്ങളിൽ പ്രസിദ്ധീകരിക്കപ്പെട്ടു.
ഒന്നാം ലോകമഹായുദ്ധത്തിൽ ഹിൽഡയുടെ സഹോദരൻ കൊല്ലപ്പെടുകയും റിച്ചാർഡ് ആൽഡിംഗ്ടണുമായുള്ള വിവാഹബന്ധം തകരുകയും ചെയ്തു.
ഈ സംഭവങ്ങൾ അവരുടെ പിന്നീടുള്ള കവിതകളിൽ പ്രതിഫലിച്ചിട്ടുണ്ട്.
ഗ്ലെൻ ഹ്യൂഗ്സ് ബിംബവാദകൽപ്പനയുടെ പ്രധാന പ്രയോക്താക്കളിൽ ഒരാളാണ്.
അദ്ദേഹം എഴുതുന്നത്, "അവരുടെ ഏകാന്തത അവളുടെ കവിതകളിൽനിന്നും കരയുന്നു" എന്നാണ്.
Selected works കവിതാശേഖരം Sea Garden (1916) Pear Tree The God (1917) Translations (1920) Hymen (1921) Heliodora and Other Poems (1924) Hippolytus Temporizes (1927) Red Roses for Bronze (1932) The Walls Do Not Fall (1944) Tribute to the Angels (1945) Trilogy (1946) The Flowering of the Rod (1946) By Avon River (1949) Helen in Egypt , New Directions (1961) Hermetic Definition , New Directions (1972) ലേഖനം Notes on Thought and Vision (1919) Paint it Today (written 1921, published 1992) Asphodel (written 1921–22, published 1992) Palimpsest (1926) Kora and Ka (1930) Nights (1935) The Hedgehog (1936) Tribute to Freud (1956) Bid Me to Live (1960) End to Torment: A Memoir of Ezra Pound , New Directions (1979) HERmione , New Directions (1981) The Gift , New Directions (1982) Majic Ring (written 1943–44, published 2009) The Sword Went Out to Sea (written 1946–47, published 2007) White Rose and the Red (written 1948, published 2009) The Mystery (written 1948–51, published 2009) കുറിപ്പുകൾ ഗ്രന്ഥസൂചി Blau DuPlessis, Rachel .
H.D. The Career of that Struggle .
The Harvester Press, 1986.
ISBN 0-7108-0548-9 Chisholm, Dianne.
H.D.'s Freudian Poetics: Psychoanalysis in Translation .
Ithaca, N.Y.: Cornell University Press , 1992.
Connor, Rachel.
H.D. and the Image .
Manchester, Manchester University Press, 2004.
ISBN 0-7190-6122-9 Duncan, Robert.
The H.D. Book.
Edited and with an Introduction by Michael Boughn and Victor Coleman.
ISBN 978-0-520-26075-7 Friedman, Susan Stanford.
Penelope's Web: Gender, Modernity, and H.D.'s Fiction .
New York: Cambridge UP, 1990.
Psyche Reborn: The Emergence of H.D. .
Indiana University Press, 1981.
Guest, Barbara .
Herself Defined: The Poet H.D. and Her World .
Collins, 1985.
ISBN 0-385-13129-1 Jones, Peter (ed.).
Imagist Poetry .
Penguin, 1972.
Korg, Jacob.
Winter Love: Ezra Pound and H.D. .
Madison: University of Wisconsin Press, 2003.
ISBN 0-299-18390-4 Hughes, Gertrude Reif.
"Making it Really New: Hilda Doolittle, Gwendolyn Brooks, and the Feminist Potential of Modern Poetry".
American Quarterly , Volume 42, No. 3, September 1990.
375–401 Morris, Adalaide.
How to Live / What to Do: H.D.'s Cultural Poetics .
Chicago: University of Illinois Press, 2003.
Robinson, Janice S. H.D., The life and work of an American poet .
Boston: Houghton Mifflin, 1982.
Taylor, Georgina.
H.D. and the public sphere of modernist women writers .
Oxford: Oxford University Press, 2001.
Bovier, François.
H.D. et le groupe Pool .
Lausanne, L'Âge d'homme, 2009.
ISBN 2-8251-3850-9 Harrell, Sarah Grace, H.D.'s incantations: Reading "Trilogy" as an occultist's creed .
M.A. diss.
The University of Alabama at Birmingham, 2010.
(118 pages.) AAT 1488037.
കൂടുതൽ വായനയ്ക്ക് Archival sources H. D. Papers, 1887–1977 Archived 2012-01-26 at the Wayback Machine .
(26.25 linear feet) are housed at the Beinecke Rare Book and Manuscript Library at Yale University Numerous archival resources are listed on ArchiveGrid .
എച്ച്. നിഡ സെൻ ഇംഗ്ലീഷ് വിലാസം https://ml.wikipedia.org/wiki/H.
_Nida_Sen
മനുഷ്യ നേത്രത്തിലെെ യൂവിയയെ ബാധിക്കുന്ന ഒരു നേത്രരോഗമായ യുവിയൈറ്റിസിന്റെ വിവിധ രൂപങ്ങളുടെ പഠനത്തിൽ ഏർപ്പെട്ടിരിക്കുന്ന നേത്രരോഗവിദഗ്ദ്ധയാണ് ഹാറ്റിസ് നിഡ സെൻ .
അമേരിക്കയിലെ നാഷണൽ ഐ ഇൻസ്റ്റിറ്റ്യൂട്ടിലെ ക്ലിനിക്കൽ ഇൻവെസ്റ്റിഗേറ്ററാണ് അവർ.
ഹാറ്റിസ് നിഡ സെൻ ഹസെറ്റെപ്പ് യൂണിവേഴ്സിറ്റി മെഡിക്കൽ സ്കൂളിൽ നിന്ന് എംഡി ബിരുദവും ഡ്യൂക്ക് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് മാസ്റ്റർ ഓഫ് ഹെൽത്ത് സയൻസസും നേടി.
ജോർജ്ജ് വാഷിംഗ്ടൺ യൂണിവേഴ്സിറ്റിയിൽ ഒഫ്താൽമോളജി റെസിഡൻസിയും നാഷണൽ ഐ ഇൻസ്റ്റിറ്റ്യൂട്ടിൽ (എൻ‌ഇഐ) യുവിയൈറ്റിസ്, ഒക്കുലാർ ഇമ്മ്യൂണോളജി ഫെലോഷിപ്പും പൂർത്തിയാക്കി.
എൻ‌ഇഐയിലെ ക്ലിനിക്കൽ, ട്രാൻസ്ലേഷൻ ഇമ്മ്യൂണോളജി യൂണിറ്റിലെ ലാസ്കർ ക്ലിനിക്കൽ റിസർച്ച് സ്കോളറും ക്ലിനിക്കൽ ഇൻവെസ്റ്റിഗേറ്ററുമാണ് സെൻ.
മനുഷ്യരിലെ യുവിയൈറ്റിസിന്റെ വിവിധ രൂപങ്ങളിൽ ഉൾപ്പെട്ടിരിക്കുന്ന സംവിധാനങ്ങൾ മനസിലാക്കുന്നതിലാണ് അവളുടെ ഗവേഷണം പ്രധാനമായും ശ്രദ്ധ കേന്ദ്രീകരിക്കുന്നത്.
സെൻ നാഷണൽ ഇൻസ്റ്റിറ്റ്യൂട്ട് ക്ലിനിക്കൽ സെന്ററിലെ ക്ലിനിക്കൽ ട്രയലുകൾ ( ഘട്ടം 1, 2, 3 ) രൂപകൽപ്പന ചെയ്യുകയും കൈകാര്യം ചെയ്യുകയും ചെയ്യുന്നു.
ഒക്യുലാർ ഇൻഫ്ലമേറ്ററി രോഗങ്ങൾക്കുള്ള പുതിയ ചികിത്സാ രീതികളെക്കുറിച്ചുള്ള നിരവധി പ്രകൃതി ചരിത്ര പഠനങ്ങളിലും ക്ലിനിക്കൽ പരീക്ഷണങ്ങളിലും മുഖ്യ ഇൻവെെസ്റ്റിഗേറ്റർ ആണ് അവർ.
നിരവധി എൻ‌എ‌എച്ച് ഗ്രാന്റുകളിൽ‌ സഹകാരിയാണ് സെൻ‌.
എൻ‌ ഇ‌ഐയിലെ MUST (മൾട്ടിസെന്റർ യുവിയൈറ്റിസ് സിസ്റ്റമിക് ട്രീറ്റ്മെന്റ്) ട്രയൽ‌, SUN (സ്റ്റാൻ‌ഡേർ‌ഡൈസേഷൻ ഓഫ് യുവിയൈറ്റിസ് നോമൺക്ലേച്ചർ) വർക്കിംഗ് ഗ്രൂപ്പിൽ‌ അവർ‌ പങ്കാളിയാണ്.
ഗവേഷണ പ്രവർത്തനങ്ങൾക്ക് പുറമേ, സെൻ ഒരു ക്ലിനീഷനും അദ്ധ്യാപികയുമാണ്.
എൻ‌ഇ‌ഐയിലെ യുവിയൈറ്റിസ് ക്ലിനിക് ആൻഡ് യുവിയൈറ്റിസ് ആൻഡ് ഒക്കുലാർ ഇമ്മ്യൂണോളജി ഫെലോഷിപ്പ് പ്രോഗ്രാമിന്റെ ഡയറക്ടറാണ് അവർ.
ബോർഡ് സർട്ടിഫൈഡ് നേത്രരോഗവിദഗ്ദ്ധയായ അവർ അമേരിക്കൻ അക്കാദമി ഓഫ് ഒഫ്താൽമോളജി, ഇന്റർനാഷണൽ റിസർച്ച് നെറ്റ്‌വർക്കുകൾ എന്നിവയിൽ അംഗമാണ്.
അമേരിക്കൻ അക്കാദമി ഓഫ് ഒഫ്താൽമോളജി, പ്രിവൻഷൻ ഓഫ് ബ്ലൈൻഡ്നെസ് (പി‌ഒബി) സൊസൈറ്റി ഓഫ് മെട്രോപൊളിറ്റൻ വാഷിംഗ്ടൺ റിസർച്ച് അവാർഡ്, എൻ‌ഐ‌എച്ച് ലാസ്കർ ക്ലിനിക്കൽ റിസർച്ച് സ്കോളർ അവാർഡ് എന്നിവ ഉൾപ്പെടെ അവരുടെ ഗവേഷണങ്ങൾക്ക് സെൻ നിരവധി അവാർഡുകൾ നേടിയിട്ടുണ്ട്.
അവർ ഒരു എൻ‌എ‌എച്ച് ഡിസ്റ്റിങ്ങ് ഗ്യുഷ്ഡ് സ്കോളർ ആണ്.
അവലംബം പുറം കണ്ണികൾ എച്ച്. നിഡ സെൻ's publications indexed by Google Scholar This article incorporates public domain material from websites or documents of the National Institutes of Health.
എച്ച്. എം.ഡി ഗ്ലോബൽ
എച്ച്. എം.ഡി ഗ്ലോബൽ ( എച്ച്. എം.ഡി എന്നും അറിയപ്പെടുന്നു) നോക്കിയയുമായി അഫിലിയേറ്റ് ചെയ്യപ്പെട്ടിരിക്കുന്ന ഒരു ഫിന്നിഷ് കമ്പനിയാണ്.
2016 മുതൽ പ്രവർത്തിക്കുന്ന കമ്പനി നോക്കിയ ബ്രാൻഡ് നാമത്തിൽ സ്മാർട്ട്ഫോണുകൾ, ഫീച്ചർ ഫോണുകൾ വികസിപ്പിക്കുകയും വിപണി ചെയ്യുകയും ചെയ്യുന്നു.
ഉൽപ്പന്നങ്ങൾ എച്ച്.എം.ഡി ഗ്ലോബൽ വികസിപ്പിച്ച ഉപഭോക്തൃ ഉൽപ്പന്നങ്ങൾ നോക്കിയ 150 നോക്കിയ 6 നോക്കിയ 3310 (2017) നോക്കിയ 5 നോക്കിയ 3 നോക്കിയ 105 (2017) നോക്കിയ 130 (2017) എച്ച്.എം.ഡി ഗ്ലോബൽ വിറ്റിട്ടുള്ള മറ്റ് ഉപകരണങ്ങൾ
ഇവ മൈക്രോസോഫ്റ്റിനു കീഴിലാണ് ആദ്യം വികസിപ്പിച്ചത് നോക്കിയ 105 നോക്കിയ 230 നോക്കിയ 222 നോക്കിയ 216 നോക്കിയ 130
(ഇരട്ട സിം വകഭേദങ്ങൾ ഉൾപ്പെടെ) അവലംബം
എച്ച്. സലാം
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ അമ്പലപ്പുഴ മണ്ഡലത്തിനെ പ്രതിനിധീകരിക്കുന്ന ഒരു രാഷ്ട്രീയ പ്രവർത്തകനുമാണ് എച്ച്. സലാം .
2021-ലെ തിരഞ്ഞെടുപ്പിൽ കോൺഗ്രസിലെ എം. ലിജുവിനെ 11,125 വോട്ടുകൾക്ക് പരാജയപ്പെടുത്തിയാണ് എച്ച്. സലാം നിയമസഭയിലേക്ക് എത്തിയത്.
വണ്ടാനം ഉച്ചിപ്പുഴയിൽ പരേതനായ ഹൈദരുടെയും ബീവിയുടെയും മകനാണ് (ജനനം 1973) എച്ച് സലാം.
പുന്നപ്ര മുസ്ലീം സ്‌കൂൾ, പുന്നപ്ര യുപി സ്‌കൂൾ, അറവുകാട് ഹൈസ്‌കൂൾ, എന്നിവിടങ്ങളിൽ സ്‌കൂൾ വിദ്യാഭ്യാസം.
പ്രീഡിഗ്രി,ആലപ്പുഴ എസ് ഡി കോളേജിൽ നിന്ന് ബിരുദപഠനം.
വിദ്യാർത്ഥി രാഷ്ട്രീയത്തിലൂടെ പൊതുപ്രവർത്തനത്തിലേക്ക് കടന്നു വന്ന സലാം പിന്നീട്  എസ്എഫ്ഐ ജില്ലാ ജോയിൻ്റ് സെക്രട്ടറി, ഡിവൈഎഫ്ഐ അമ്പലപ്പുഴ ഏരിയ സെക്രട്ടറി, ജില്ലാ പ്രസിഡൻ്റ്, ജില്ലാ സെക്രട്ടറി, ഡിവൈഎഫ്ഐ കേന്ദ്ര കമ്മറ്റിയംഗം, കേരള സർവകലാശാല യൂണിയൻ ജനറൽ സെക്രട്ടറി എന്നീ സ്ഥാനങ്ങൾ വഹിച്ചു.
2000 മുതൽ 2005 വരെ അമ്പലപ്പുഴ വടക്ക് ഗ്രാമപഞ്ചായത്ത് പ്രസിഡൻ്റായിരുന്നു.
സിപിഎം അമ്പലപ്പുഴ ഏരിയ സെക്രട്ടറിയായും പ്രവർത്തിച്ചിട്ടുണ്ട്.
2021 ലെ നിയമസഭാ തിരഞ്ഞെടുപ്പിൽ മുൻ മന്ത്രി ശ്രീ. എം. സുധാകരന്റെ പിൻഗാമിയായി അമ്പലപ്പുഴയിൽ മത്സരിച്ച സലാം 61,365  (44.79% വോട്ട് ഷെയർ) വോട്ട് നേടിക്കൊണ്ട് എതിർസ്ഥാനാർത്ഥി കോൺഗ്രസ്സിന്റെ ശ്രീ എം. ലിജുവിനെ (50,240 വോട്ട്) പരാജയപ്പെടുത്തിക്കൊണ്ട് നിയമസഭയിലേക്ക് ആദ്യമായി തിരഞ്ഞെടുക്കപ്പെട്ടു.
കയർ ബോർഡിൽ ക്ലെർക്കായ നിഷാത്ത് ആണ് ജീവിതപങ്കാളി.
റോഷൻ, റിയാന എന്നിവർ മക്കൾ.
https://malayalam.samayam.com/local-news/alappuzha/ldf-fields-h-salam-to-succeed-g-sudhakaran-in-ambalapuzha-seat/articleshow/81465592.cms
https://results.eci.gov.in/Result2021/ConstituencywiseS11105.htm?ac=105
എച്ച്.ആർ. ഖന്ന ഇംഗ്ലീഷ് വിലാസം https://ml.wikipedia.org/wiki/Hans_Raj_Khanna
എച്ച്. ആർ. ഖന്ന (ജനനം: ജൂലായ് 3, 1912–ഫെബ്രുവരി 25, 2008) എന്ന ഹൻസ് രാജ് ഖന്ന പഞ്ചാബിലെ അമൃത് സറിൽ ആണ് ജനിച്ചത് .
പിതാവ്  സർവ് ദയാൽ ഖന്നയും പ്രമുഖ അഭിഭാഷകനായിരുന്നു .
സുപ്രീം കോടതിയിൽ 1971 മുതൽ 1977 വരെ ന്യായാധിപനായി സേവനം അനുഷ്ഠിച്ചു.
അടിയന്തരാവസ്ഥക്കാലത്തെ സുപ്രസിദ്ധമായ ഹേബിയസ് കോർപ്പസ് കേസിൽ സർക്കാരിന്റെ നടപടികളോട്  ശക്തമായി വിയോജിച്ചുകൊണ്ട്  വിധിന്യായം അദ്ദേഹം എഴുതുകയുണ്ടായി.
ഒരു പൌരന്റെ ജീവിയ്ക്കുവാനുള്ള അവകാശത്തെയും സ്വാതന്ത്ര്യത്തെയും  ഒരു കാരണത്താലും അടിയന്തരാവസ്ഥക്കാലത്ത് ഭരണകൂടത്തിനു അമർച്ചചെയ്യാനാവില്ല എന്നു തന്റെ വിധിന്യായത്തിൽ  ജസ്റ്റീസ് ഖന്ന ഉറപ്പിച്ച് പറയുകയുണ്ടായി.
എന്നാൽ മറ്റു 4 ജഡ്ജിമാർ സർക്കാരിന്റെ നിലപാടിനെ അനുകൂലിയ്ക്കുകയാണുണ്ടായത്.
ഇന്ത്യൻ നീതിന്യായ ചരിത്രത്തിലെ പ്രധാനപ്പെട്ട ഒരു വിധിന്യായമാണ് ഇത്.
1977-ൽ  ജനുവരി 3 നു   എച്ച്. ആർ. ഖന്നയെ മറികടന്നു മറ്റൊരു ജഡ്ജി ചീഫ് ജസ്റ്റീസായി നിയമിയ്ക്കപ്പെട്ടതിനാൽ  ഖന്ന സർവ്വീസിൽ നിന്നു സ്വമേധയാ പിരിഞ്ഞുപോരുകയും ചെയ്തു.
നിയമ മന്ത്രിയായും അദ്ദേഹം സേവനം അനുഷ്ഠിച്ചിട്ടുണ്ട്.
1982 ലെ രാഷ്ട്രപതി പദത്തിലേയ്ക്കുള്ള  തെരഞ്ഞെടുപ്പിൽ പ്രതിപക്ഷത്തിന്റെ സ്ഥാനാർഥിയുമായിരുന്നു അദ്ദേഹം.
എച്ച്.ആർ. ഭരദ്വാജ്
2009 മുതൽ 2014 വരെ കർണാടക ഗവർണർ, 2012-2013 കാലയളവിൽ കേരളത്തിൻ്റെ അധിക ചുമതലയുള്ള ഗവർണറായിരുന്ന ഹരിയാനയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു എച്ച്.ആർ.ഭരദ്വാജ്.
(1937-2020) അഞ്ച് തവണ രാജ്യസഭാംഗം, നാലു തവണ കേന്ദ്ര മന്ത്രി എന്നീ നിലകളിലും പ്രവർത്തിച്ചിട്ടുണ്ട്.
ഹരിയാനയിലെ റോത്തക്ക് ജില്ലയിലെ ഗഹി, സംപ്ല കിലോയിൽ  ജഗൻനാഥ് പ്രസാദ് ശർമ്മയുടേയും സർത്ഥി ദേവിയുടേയും മകനായി 1937 മെയ് 17ന് ജനിച്ചു.
റോത്തക്കിലെ ജി.ബി.സി ഹൈസ്കൂൾ, ഷിംലയിലെ ബി.എം. കോളേജ്, ആഗ്ര, ചണ്ഡിഗഢിലെ പഞ്ചാബ് യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടിയ ഭരദ്വാജിൻ്റെ യോഗ്യത എം.എ.എൽ.എൽ.ബിയും നിയമത്തിൽ ഡോക്ട്രേറ്റുമാണ്.
ഒരു അഭിഭാഷകനായി ജീവിതമാരംഭിച്ച ഭരദ്വാജ് പിന്നീട് കോൺഗ്രസ് പാർട്ടിയിൽ ചേർന്ന് രാഷ്ട്രീയത്തിൽ പ്രവേശിച്ചു.
1982-ൽ മധ്യപ്രദേശിൽ നിന്ന് ആദ്യമായി രാജ്യസഭാംഗമായ ഭരദ്വാജ് പിന്നീട് തുടർച്ചയായി 5 തവണ രാജ്യസഭയിലെത്തി.
1984 മുതൽ 1989 വരെയും 1991 മുതൽ 1992 വരെയും 1992 മുതൽ 1996 വരെയും 2004 മുതൽ 2009 വരെയും കേന്ദ്രമന്ത്രിയായിരുന്നു.
ഇന്ത്യൻ ബാർ അസോസിയേഷൻ അംഗമായ ഭരദ്വാജ് 
ന്യൂ-ഡൽഹിയിലുള്ള ജില്ലാ കോടതി, ഹൈക്കോടതി, സുപ്രീം കോടതി ബാർ അസോസിയേഷനിലും അംഗമായിരുന്നു.
2009 മുതൽ 2014 വരെ കർണാടക ഗവർണറായിരുന്ന ഭരദ്വാജ് 2012-2013 കാലയളവിൽ കേരളത്തിൻ്റെ അധിക ചുമതലയുള്ള ഗവർണറായും പ്രവർത്തിച്ചു.
രചിച്ച പുസ്തകങ്ങൾ Law, Lawyers and Judges Soul of India Crime, Criminal Justice and Human Rights മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2020 മാർച്ച് 8ന് ഹൃദയാഘാതത്തെ തുടർന്ന് 
83-മത്തെ വയസിൽ അന്തരിച്ചു.
എച്ച്. ഫ്രെഡ് ക്ലാർക്ക് ഇംഗ്ലീഷ് വിലാസം https://ml.wikipedia.org/wiki/H.
_Fred_Clark
ഒരു അമേരിക്കൻ മൃഗവൈദ്യനും മെഡിക്കൽ ശാസ്ത്രജ്ഞനും സാമൂഹിക പ്രവർത്തകനുമായിരുന്നു എച്ച്. ഫ്രെഡ് ക്ലാർക്ക് (1937 - ഏപ്രിൽ 28, 2012) .
പെൻ‌സിൽ‌വാനിയ സർവകലാശാലയിലെ പെരെൽമാൻ സ്കൂൾ ഓഫ് മെഡിസിൻ, ചിൽഡ്രൻസ് ഹോസ്പിറ്റൽ ഓഫ് ഫിലാഡൽഫിയ എന്നിവിടങ്ങളിൽ പീഡിയാട്രിക്സ് റിസർച്ച് പ്രൊഫസറായി സേവനമനുഷ്ഠിച്ച അദ്ദേഹം വിസ്താർ ഇൻസ്റ്റിറ്റ്യൂട്ടിൽ അഡ്ജക്റ്റ് പ്രൊഫസർ പദവി വഹിച്ചു.
റോട്ടവൈറസ് വാക്സിൻ റോട്ടടെക് വികസിപ്പിച്ചെടുത്ത പോൾ ഓഫിറ്റ് , സ്റ്റാൻലി പ്ലോട്ട്കിൻ എന്നിവരോടൊപ്പമുള്ള അദ്ദേഹത്തിന്റെ പ്രവർത്തനത്തിന് അംഗീകാരം ലഭിച്ചു.
ക്ലാർക്ക്, ഓഫിറ്റ്, പ്ലോട്ട്കിൻ എന്നിവർക്ക് 2006 ൽ ചിൽഡ്രൻസ് ഹോസ്പിറ്റൽ ഓഫ് ഫിലാഡൽഫിയാസ് ഗോൾഡ് മെഡൽ ലഭിച്ചു.
കോർണൽ സർവകലാശാലയിൽ നിന്ന് വെറ്റിനറി മെഡിസിനിൽ ബിരുദവും ബഫല്ലോ സർവകലാശാലയിൽ നിന്ന് മൈക്രോബയോളജി , ഇമ്മ്യൂണോളജി എന്നിവയിൽ പിഎച്ച്ഡിയും അദ്ദേഹം നേടി.
എച്ച്. ശ്രീധർ
ഇന്ത്യൻ സിനിമാരംഗത്തെ ഒരു സംഗീതശാസ്ത്രജ്ഞൻ ആണ് എച്ച് ശ്രീധർ .